***Харолд 220510***

**Құдай мені бірінші рет мінажат еткенімде ести ме?**

***"Әке, тілегімді қабыл алғаның үшін Саған ризамын! 42Тілегімді әрқашан қабыл алатыныңды білемін. Алайда айналамда тұрған жұрт Мені Өзіңнің жібергеніңе сенсін деп мұны айтып тұрмын, — деп мінажат етті."***

***(Жохан 11:41-42)***

 Құдайдың сізге жауап беруі үшін, сол бір мінажатты қанша рет қайталауыңыз керек?

 Иса, бұл бәріміз күресетін сұрақ болатынын білді. Ол әділдікті қажет еткен жесір әйел туралы әңгімені айтып берді. Бір қалада Құдайдан қорықпайтын, адамнан да ұялмайтын би болыпты. Сол би кісі сол әйелдің ісін тыңдаудан бас тартқан еді. (Лұқа 18).

 Күннен күнге жесір әйел сол бір өтінішпен қайта қайта келе берді. Ақырында, би көніп, былай деді: «Құдайдан қорықпаймын, адамнан да ұялмаймын. Алайда мына жесір маған тыныштық бермегендіктен, оның мүддесін қорғайын. Әйтпесе ол қайта-қайта келіп, мазамды ала берер» (Лұқа 18:4-5).

 Бұл оқиға бізді мінажатымызда табанды болуға шақырады, бірақ немқұрайлы би Құдайдың бейнесі емес. Жаңа өсиетте, мінажат - баланың әкесімен қарым-қатынасына негізделгені анық айтылған. Киелі кітап көктегі Әкеміз бізді Оның Ұлы Иса Мәсіхке сену арқылы Оның балалары болатынымызды айтады (Ғалаттықтарға 4:4-7).

 Иса шәкірттеріне әрқашан үмітін үзбей Құдайдан сұрай берудің керектігін де астарлы әңгімемен түсіндіріп үйретті. (Лұқа 18:1).

 Біз Құдайдан тек Оның мінезіне және Киелі Кітапта жазылған еркіне сай келетін нәрсені істеуін сұрап, мінажат етуіміз керек кездер болады. Сондай кезде, ризашылықпен, сұрауды жалғастыруымыз керек, бірақ, Ол бізді естімегендіктен емес, бұл біздің назарымызды Құдайға аударуға мәжбүр етеді. Ол бізді бірінші рет мінажат еткен кезімізде-ақ естиді, бірақ біз одан әрі күіп, жалбарынуымыз керек, өйткені Оның уақыты әдетте біздікінен басқаша!